Viborger Samler, 1846-03-07
Den foran ham i Marinen staaende Admiral, Baron Holsten, tillige første Deputeret i Admiralitetscollegiet, er en meget gammel Mand, der allerede 1801 udmærkede sig i Slaget paa Kjøbenhavns Rhed. (Morgen.) Paa 152 udenbyes Grundeieres Vegne overleverede Directeur Sager den 22de Februar Hs. Maj. en Ansøgning om, at deres Eiendomme, der ere beliggende indenfor Kjøbenhavns Fæstnings Demarcationslinie, maatte befries for de Jndskrænkninger, der paaligge dem i Forhold til Stadens Befæstning, saaledes at Hs. Majestæt allernaadigst vilde hæve de Lovbestemmelser, ifølge hvilke Jndskrænkninger paahvile Eierne af udenbyes Grunde indenfor Demarcationslinien med Hensyn til Bygningsmaaden; samt de Bestemmelser, der medføre Hindringer for, at disse Bygninger kunne i Lighed med Stadens øvrige Grundeiendomme, danne anordningsmæssig Sikkerhed for Anbringelsen af Umyndiges og andre offentlige Midler. Collegial=Tidenden indeholder nu følgende Fortegnelse over de Hovedgaarde, paa hvilke Hoveriet, saavidt det af Amtmændenes Jndberetninger har været at udfinde, er aldeles ophævet i Aarene fra 1838 til 44 inclusive. Kjøbenhavns Amt, for Vibygaard og Benzonsdahl. Frederiksborg Amt, for Svanholm og Egholm. Holbeks Amt: for Egemarke og Bødstrup. Sorø Amt, for Ødemark, Castrupgaard, Førsløv og Fugleberggaarden. Præstø Amt, for Lundbygaard. Odense Amt, for Margaard, Østrupgaard, Veirupgaard, Hverringe og Bøgebjerg, Harritzlevgaard, Tybrin, Sparretorn, Vedelsborg, Elvedgaard. Svendborg Amt, for Hellerup, Broholm, Steensgaard, Egelykke, Tidselholt, Holsteenshuus, Nakkebølle, Hvedholm, Heldagergaard. Maribo Amt, for Juellinge, Vaarskovgaard, Maribo Ladegaard, Bennitzegaard, Knutenlund, Egholm, Hardenberg, Rosenlund, Nørregaard, Nielstrup, Sæbyholm, Ourupgaard, Kringelborg, Bramslykke, Ourebygaard. Aalborg Amt, for Albek, Vorgaard, Gunderup gaard. Hjørring Amt, for Hjermislevgaard. Randers Amt, for Skjervad, Estruplund. Ringkjøbing Amt, for Ausumgaard. Thisted Amt, for Veslesgaard, Aagaard. Veile Amt, for Palsgaard, Bygholm. Viborg Amt, forFousinge og Hegnet. Som bekjendt giver Besiddelsen af en Actie i et eller andet Actieforetagende Ret til een Stemme ved Generalforsamlingen, og denne Ret stiger i Forhold til Antallet af de Actier, man er i Besiddelse af, men naturligviis i aftagende Grad. Denne Ret benyttede een Actiespeculant til at sætte et Valg igjennem ved en nylig stedfunden Generalforsamling. Han overdrog endeel Actier til flere unge Mennesker, disse indfandt sig henved 100 i Tallet, ved Generalforsamlingen, og Valget skeete naturligviis efter Actiespeculantens Hoved. Dette er et lille Bidrag til Actiespeculationens Historie, men hvad der fulgte ovenpaa, hører ikke saa ganske dertil, og kan kun tjene som et Appendix til samme. Blandt de unge Mennesker, som saaledes præsenterede sig som Actieiere, vare ogsaa nogle Studerende, der nøde Understøttelse fra Universitetet. Sagen skal være kommen Vedkommende for Øre, og da man vel finder, at Folk, der ere i Besiddelse af Actier, ikke kunne trænge til Understøttelse, saa er der Mulighed for, at denne Sag vil komme de unge Mennesker dyrt til at staae, i hvorvel det er at haabe, at Vedkommende ikke ville tage Tingen fra en saa streng Side, men indskrænke sig til en Advarsel til de Unge om at afholde sig fra Sligt for Fremtiden. (Flypst.)